अन्ना का अनशन 'मुंबई तमाशा' : उमर  
जम्मू-कश्मीर के सीएम उमर अब्दुल्ला ने कहा कि मुंबई में अन्ना के अनशन के दौरान शहरवासियों के कम संख्या में मैदान में पहुंचने पर टीम अन्ना क्या उन्हें 'भ्रष्ट' बताएगी।
जम्मू-कश्मीर के मुख्यमंत्री उमर अब्दुल्ला ने हैरानी जताते हुए कहा कि मुंबई में अन्ना हजारे के अनशन के दौरान शहरवासियों के कम संख्या में मैदान में पहुंचने पर टीम अन्ना क्या उन्हें 'भ्रष्ट' बताएगी।

	सोशल नेटवर्किंग वेबसाइट ट्विटर पर उमर ने कहा, "तो क्या टीम अन्ना मुंबईवासियों को भ्रष्ट कहेगी, जिन्होंने उनके तमाशे पर बहुत कम प्रतिक्रिया दी?" उल्लेखनीय है कि एक प्रभावी लोकपाल विधेयक की मांग को लेकर अन्ना हजारे मुंबई के एमएमआरडीए मैदान में अपने तीन दिनों के अनशन (27 से 29 दिसम्बर) पर बैठे थे, लेकिन उन्होंने दूसरे दिन अपना अनशन समाप्त कर दिया।